**Suplement i Certifikatës për kualifikimin profesional,**

**DETARI, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtaritё profesionale pёrkatёse.
* Tё kryejё llogaritje të thjeshta ekonomike qё lidhen me veprimtaritё profesionale pёrkatёse.
* Të kryejë menaxhimin e burimeve njerëzore, materiale dhe financiare në detari.
* Të plotësojë dhe përgatisë dokumentacion qё lidhen me veprimtaritё profesionale në detari.
* Të zbatoje standardet teknike të sektorit të detarisë.
* Të zbatojë parimet e etikës dhe komunikimit gjatë veprimtarive profesionale në detari.
* Të zbatojë kërkesat e konventave dhe marrëveshjeve ndërkombëtare në sektorin e detarisë.
* Të sigurohet për gatishmërinë e mjetit lundrues dhe ekuipazhit për dalje në det;
* Të realizojë hetime të incidenteve detare dhe hartojë raporte.
* Të zbatojë parimet kryesore dhe normat e kushteve të punësimit dhe jetesës në bord sipas legjislacionit vendas dhe të ILO-s;
	+ Të zbatojë rregullat e sinjalistikës lundrimore dhe të shmangies së përplasjes e trafikut detar.
	+ Të zbatojë teknikat e manovrimit, përfshirë në raste emergjence, kërkim-shpëtimi.
	+ Të zbatojë rregullat dhe standardet e komunikimit detar.
	+ Të zbatojë teknikat për kërkimin e tufave të peshkut në det.
* Të përdorë sekstantin dhe të korrigjojë busullën magnetike.
* Të zbatojë normat e reagimit sipas kërkesave të standardit të IMO-s “Për përdorimin e mjeteve të mbijetesës dhe shpëtimit, përjashtuar mjetet e shpejta të shpëtimit” Nr. 1.23.
* Të realizojë punime mirëmbajtëse e riparuese të thjeshta në mjetin e lundrimit.
* Të realizojë një plan të thjeshtë punimesh riparim-dokimi;
* Të hartojë dokumentet e krijimit dhe organizimit të një biznesi në detari.
* Të kryejë procedurat e blerjes dhe shitjes në ndërmarrjen e zënies së peshkut.
* Të kryejë promocionin e imazhit të biznesit të detarisë.
* Të administrojë dokumentacionin për mjetin e lundrimit dhe për ekuipazhin.
* Të përdorë dhe mirëmbajë veglat, pajisjet dhe materialet e punës.
* Të zbatojë rregullat e sigurisë në punë, të ndihmës së shpejtë dhe të mbrojtjes së mjedisit.
* Të komunikojë me etikë profesionale.
* Të përdorë mjete digjitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Detari”, niveli IV në KSHK, e pajis individin Certifikatën Profesionale të nivelit dhe Suplementin përkatës, të teknik/menaxherit në këtë kualifikim profesional, të cilat njihen në territorin e Republikës së Shqipërisë.

Ky kualifikim i jep individit mundësinë që t`i drejtohet tregut të punës për t’u punësuar në një:

1. mjet lundrimi për qëllime tregtare;
2. mjet lundrimi mbi 24 m gjatësi për qëllime peshkimi;
3. mjet lundrimi të shërbimit portual;
4. mjet lundrimi bregdetar të agjencive të zbatimit të ligjit në det;
5. mjet lundrimi për qëllime kënaqësie të lundrimit bregdetar;
6. mjet lundrimi bregdetar për qëllime kërkimore-shkencore;
7. shoqëri menaxhimi mjetesh lundruese për qëllime tregtare ose peshkim;

Me përfundimin e arsimimit në Kualifikimin profesional “Detari”, niveli i IV në KSHK, ai/ajo fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare, si dhe mbas një përvoje pune në det me anijet dhe në sektorin përkatës, jo më pak se dymbëdhjetë (12) muaj, individi fiton të drejtën për t’u pajisur nga Administrata Detare Certifikatën e kualifikimit si zv. Kapiten anije Peshkimi Rreg. II/4 dhe/ose mekanik Shërbimi në anije peshkimi Rr. II/5 sipas Konventës Ndërkombëtare të STCWF-’951 dhe/ose Marinar Kuverte Rreg. II/5 dhe/ose Motorist Rreg. III/5 sipas Konventës Ndërkombëtare të STCW’782 e ndryshuar.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).